作者：仇远
词牌/韵律：风流子

paragraphs: 红锦旧同心。
西池上、曾与系青禽。
记山水写情，秋桐促轸，鸳鸯萦恨，春绣停针。
常叹好风妨画扇，明月堕瑶簪。
短梦易残，一声长笛，新愁无限，何处孤砧。
香奁依然在，但鸾镜、孤影渺渺难寻。
雨后胭脂，应想粉蚀尘侵。
怅去帆渐杳，鱼鳞浪浅，远笺难寄，鸿尾云深。
回首高楼，不堪烟雨平林。